Bjelleklang
Store norske leksikon,Kunst og estetikk,Musikk,Populærmusikk,Underholdningsmusikk
Bjelleklang er ei norsk vokalgruppe. De fleste innspillingene deres er utenlandske sanger som er blitt oversatt til humoristisk norsk av Finn Evensen. Mange framføres a cappella, andre blir akkompagnert av gitar og enkel perkusjon.
Gruppa ble dannet i Lørenskog i 1986 av blant andre Finn Evensen, Ole Jørgen Holt Hanssen, Robert Skrolsvik, Jon Haaland og Arvid Rønsen Ruud. Gjennombruddet kom i 1990 med Feit, en «oversettelse» av George Michaels Faith. Denne singlen, Hyttetur (1991), Mercedes Benz (1992) og Gummihatt (1994) nådde Topp 10 på VG-lista, mens Gud! – hvor du er deilig... gikk til topps sommeren 1996. Og det ble Topp 5-plasseringer på albumene Dæng dæng (1991), Holiholihooo... (1992), Ypper'u donk (1994) og Kort ved øra (1996).På Synger svart (1995) tolket de spirituals og slagere med Golden Gate Quartet og The Mills Brothers fra 1930- og 1940-tallet. I 1997 og 2003 gikk Bjelleklang og Trond Granlund til topps på Norsktoppen med negro spirituals, henholdsvis Himmelvogna og Høyt, lavt og langt. Det hadde også Hyttetur og Gud! – hvor du er deilig... gjort.Bjelleklang har hatt mange utskiftninger i årenes løp, men på albumet Menn, menn, menn (2009) var besetningen Skrolsvik, Frank Øren (medlem siden 1989), Per Henrik Gusrud (medlem siden 1999), Carl Einar Traaen og Stian Joneid. Les mer i Store norske leksikon popmusikk barbershop singing musikk Eksterne lenker Bjelleklang